 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. martā Nr. 209**

(protokols Nr. 6, 61. p.)

**Par dzīvokļa īpašuma Liepu iela 1-15, Ošupe, Ošupes pagasts, Madonas novads, nodošanu atsavināšanai**

Madonas novada pašvaldībā saņemts īrnieces iesniegums (reģ. 27.12.2023. ar Nr. 2.1.3.6/23/1960) ar lūgumu atsavināt nekustamo īpašumu Liepu iela 1-15, Ošupe, Ošupes pagasts, Madonas novads, kuru no pašvaldības īrē un [..].

Madonas novada Ošupes pagasta pārvalde piekrīt nekustamā īpašuma atsavināšanai, jo telpas nav nepieciešamas pašvaldības funkciju pildīšanai.

Ar 08.02.2024. Madonas pašvaldības Dzīvokļu komisijas lēmumu Nr. 52 nolemts atzīt, ka pašvaldībai piederoša dzīvojamās telpas adresi Liepu iela 1-15, Ošupe, Ošupes pagasts, Madonas novads, nav bijušas paredzētas un nav nepieciešamas pašvaldības funkcijas - sniegt iedzīvotājiem palīdzību mājokļa jautājumu risināšanā, nodrošināšanai.

Dzīvoklis Liepu iela 1-15, Ošupe, Ošupes pagasts, Madonas novads, (kadastra Nr. 7082 900 0082) ir Madonas novada pašvaldībai piederošs nekustamais īpašums, reģistrēts Vidzemes rajona tiesas Ošupes pagasta zemesgrāmatas nodalījumā Nr. 274 15, kas sastāv no dzīvokļa Nr. 15 67,7 m² platībā, pie dzīvokļa īpašuma piederošās kopīpašuma 677/9090 domājamām daļām no daudzdzīvokļu mājas ar kadastra apzīmējumu 70820040146001 un zemes ar kadastra apzīmējumu 70820040146.

Saskaņā ar Publiskas personas mantas atsavināšanas likuma 4. panta ceturtās daļas 5. punktu, publiskas personas nekustamo īpašumu var ierosināt atsavināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45. pantā noteiktā kārtībā. Publiskas personas mantas atsavināšanas 45. panta trešā daļa paredz, ka atsavinot valsts vai pašvaldības īpašumā esošo viendzīvokļa māju vai dzīvokļa īpašumu, par kuru lietošanu likumā “Dzīvojamo telpu īres likums” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem.

Lai izskatītu jautājumu par pašvaldības dzīvokļu īpašuma atsavināšanu, ir nepieciešama dzīvokļa īpašuma novērtēšana pie sertificēta vērtētāja.

Pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, ņemot vērā 13.03.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR - 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu Liepu iela 1-15, Ošupe, Ošupes pagasts, Madonas novads, pārdodot to [..].
2. Uzdot Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu pie sertificēta vērtētāja.
3. Pēc nekustamā īpašuma novērtēšanas virzīt jautājumu uz domi par dzīvokļa īpašuma atsavināšanu.

Domes priekšsēdētājs A. Lungevičs

*Semjonova 27333721*